Ինչպես գրում է The Daily Mail-ը, գիտնականների խոսքերով, սխտորը պարունակում է դիալիլ-եռսուլֆիդ, որը կանխում է սրտի հյուսվածքների քայքայումը: Հյուսվածքների քայքայման դեպքում առաջանում է սրտի կաթված: Փորձի արդյունքում նրանք մոտ 45 րոպեով արգելափակել են առնետների կորոնար զարկերակները` ձևացնելով սրտի կաթված, որից հետո ամեն օր ներարկել են դիալիլ-եռսուլֆիդ: Արդյունքում կրծողների մոտ, որոնք այդ ներարկումը ստացել են արյան շրջանառությունից զրկված սրտամկանի շրջանում, նկատվել է վնասի զգալի կրճատում (61%)` ի տարբերություն առնետների այն խմբի, որոնք ներարկում չեն ստացել: